b'\n_START_ARTICLE_\nSeepraripsimonni\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nSeepraripsimonnit ovat pohjav\xc3\xa4rilt\xc3\xa4\xc3\xa4n mustia, ja niiss\xc3\xa4 on kapeita keltaisia raitoja. Ev\xc3\xa4t ovat musta-keltaraitaiset. Niiden vartalo on matalampi kuin muilla saman suvun lajeilla, ja niill\xc3\xa4 on alasp\xc3\xa4in k\xc3\xa4\xc3\xa4ntynyt py\xc3\xb6re\xc3\xa4 suu, joka soveltuu lev\xc3\xa4n imeskelyyn kivist\xc3\xa4 ja joen pohjasta.\n_START_SECTION_\nElinymp\xc3\xa4rist\xc3\xb6 ja ravinto\n_START_PARAGRAPH_\nSeepraripsimonnit el\xc3\xa4v\xc3\xa4t Kongojoen koskipaikoissa ja niiden l\xc3\xa4hist\xc3\xb6ll\xc3\xa4 Afrikassa. Ne sy\xc3\xb6v\xc3\xa4t l\xc3\xa4hinn\xc3\xa4 rihmalevi\xc3\xa4. _NEWLINE_Seepraripsimonnien hoito akvaarioissa poikkeaa jonkun verran muista saman suvun lajeista: koska ne ovat virtaavan veden kaloja, niille on t\xc3\xa4rke\xc3\xa4\xc3\xa4 hyv\xc3\xa4laatuinen, happipitoinen vesi. Niiden ruokavaliossa on enemm\xc3\xa4n kasveja kuin muilla ripsimonneilla.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nSeepraripsimonnit sirottelevat m\xc3\xa4timunansa eri paikkoihin. Niit\xc3\xa4 on saatu lis\xc3\xa4\xc3\xa4ntym\xc3\xa4\xc3\xa4n vankeudessa hormoniruiskeiden avulla It\xc3\xa4-Euroopassa. Eri sukupuolet voi tunnistaa yli kaksivuotiaina tarkastelemalla kalan sukupuolielinten muotoa.'